**projektas**

**reg. Nr. T-197**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**DĖl Pasvalio rajono savivaldybės turto perdavimo pagal patikėjimo sutartį UŽDARAJAI AKCINEI bendrovei „Pasvalio Vandenys“**

2022 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) (su visais aktualiais pakeitimais), ir atsižvelgdama į uždarosios akcinės bendrovės „Pasvalio vandenys“ 2022 m. spalio 12 d. raštą Nr. S-195 „Dėl informacijos pateikimo“, Pasvalio rajono savivaldybės taryba nusprendžia:

1. Perduoti uždarajai akcinei bendrovei „Pasvalio vandenys“ valdyti ir naudoti patikėjimo teise pagal patikėjimo sutartį 10 metų savarankiškosioms savivaldybių funkcijoms atlikti Pasvalio rajono savivaldybei nuosavybės teise priklausantį Pasvalio rajono savivaldybės administracijos patikėjimo teise valdomą nekilnojamąjį turtą, esantį Meškalaukio k., Joniškėlio apyl. sen., Pasvalio r. sav.:

1.1. nugeležinimo stotį (inventorinis Nr. 120310002, nekilno­jamojo daikto kadastrinių matavimų bylos Nr. 10123, žymėjimas plane – 1H1g, unikalus numeris – 4400-2405-9776, įsigijimo metai – 2012, bendras plotas 14,89 kv. m), kurios įsigijimo vertė – 29 490,37 Eur, likutinė vertė 2022 m. rugsėjo 30 d. – 17 694,30 Eur;

1.2. vandentiekio tinklus (inventorinis Nr. 120310004, nekilno­jamojo daikto kadastrinių matavimų bylos Nr. 10125/299, žymėjimas plane – V, unikalus numeris – 4400-2403-7456, įsigijimo metai – 2012, ilgis – 2 347,82 m), kurių įsigijimo vertė – 217 791,05 Eur, likutinė vertė 2022 m. rugsėjo 30 d. – 130 674,68 Eur;

1.3. lietaus nuotekų tinklus (inventorinis Nr. 120310003, nekilno­jamojo daikto kadastrinių matavimų bylos Nr. 10124/298, žymėjimas plane – KL, unikalus numeris – 4400-2403-7489, įsigijimo metai – 2012, ilgis – 32,44 m), kurių įsigijimo vertė – 2 358,00 Eur, likutinė vertė 2022 m. rugsėjo 30 d. – 1 414,79 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2021-10-12 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖl Pasvalio rajono savivaldybės turto perdavimo pagal patikėjimo sutartį UŽDARAJAI AKCINEI bendrovei „Pasvalio Vandenys“**

2022-10-12

Pasvalys

1. **Sprendimo projekto rengimo pagrindas.**

Uždarosios akcinės bendrovės „Pasvalio vandenys“ 2022 m. spalio 12 d. raštas Nr. S-195 „Dėl informacijos pateikimo“ , kuriuo prašoma perduoti jai patikėjimo teise pagal patikėjimo sutartį Pasvalio rajono savivaldybei (toliau – Savivaldybė) nuosavybės teise priklausantį nekilnojamąjį turtą – vandentvarkos objektus, esančius Meškalaukio k., Joniškėlio apyl. sen., Pasvalio r. sav.

**2. Sprendimo projekto tikslai ir uždaviniai.**

Vadovaujantis Lietuvos Respublikos geriamojo vandens tiekimo ir nuotekų tvarkymo įstatymu, vykdyti viešąjį geriamojo vandens tiekimą ir nuotekų tvarkymą savivaldybės teritorijoje turi teisę Savivaldybės tarybos paskirtas viešasis geriamojo vandens tiekėjas ir nuotekų tvarkytojas, t. y. UAB „Pasvalio vandenys“. Pagal [Lietuvos Respublikos valstybės ir savivaldybių turto valdymo, naudojimo ir disponavimo juo įstatym](http://www3.lrs.lt/pls/inter3/dokpaieska.showdoc_l?p_id=453733)ą, valstybės ar savivaldybių turtas kitiems juridiniams asmenims, taip pat ir uždarosioms akcinėms bendrovėms gali būti perduotas patikėjimo teise pagal turto patikėjimo sutartį ir tik tais atvejais, kai jie pagal įstatymus gali atlikti savivaldybių funkcijas.Vietos savivaldos įstatymo 6 straipsnio 30 punkte nurodyta, kad geriamojo vandens tiekimo ir nuotekų tvarkymo organizavimas yra viena iš savarankiškųjų savivaldybių funkcijų.

Sprendimo projekte nurodytas Savivaldybei nuosavybės teise priklausantis turtas – vandentvarkos objektai, esantys Meškalaukio k., Joniškėlio apyl. sen., Pasvalio r. sav., buvo perduoti 10 metų UAB „Pasvalio vandenys“ pagal panaudos sutartį, kurios terminas spalio mėn. baigėsi. Šiuo sprendimu siūloma turtą perduoti UAB „Pasvalio vandenys“ pagal patikėjimo sutartį 10 metų laikotarpiui.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyr. specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė